PÖÖRDEPUNKT
Tere tulemast erilisse Pöördepunkti. Olen Victor Oladokun ja asun
maailma suurima koguduse maadel, Lagoses, Nigeerias. Iga kuu
külastab Lunastatud Kristlaste Jumala Kogudust miljoneid siit
ja kümneid tuhandeid üle kogu maailma. Näitame nüüd linnulennult
seda tohutusuurt kogudusehoonet, kuhu mahub istuma 1 miljon inimest.
1 miljon inimest ühe katuse all!
Mõne tunni pärast saab see suur auditoorium täidetud meeste ja
naistega, kes on tulnud üle terve riigi ja kogu maailmast. Nad tulevad
siia Jumalat ülistama. Sarnast pilti mujal ei näe.
Igal aastal tulevad miljonid üle kogu maailma sisse Lunastuse
Linna väravatest, mille on rajanud Lunastatu Kristlaste Kogudus.
See sündmus on Püha Vaimu konverents. Nädal täis palvet,
ülistust, rõõmustust ja Piibli õpetamist. -Ma ei suuda uskuda,
et tuhanded tulid ette ja võtsid Issanda vastu. Ma pole seda varem
üheski paigas näinud.
See pole koosolek, ei kongress, see pole krusaad, see pole konverents.
See on kohtumine Jumalaga.
Miks see koguduse konverents tõmbab ligi nii palju inimesi?
Nad tulevad, sest nende palved on saanud vastatud ja nad tulevad taas.
Olen näinud jalutut käimas... olen näinud pimedaid nägemas.
Koosoleku ajal kirjeldavad mitmed inimesed tervenemisi, mis toimusid,
kui nad ootasid palvejärjekorras. -Mul eemaldati emakas ja arstid
ütlesid, et ma ei saa rasestuda. Aga Jumala auks, 2008.a. ma
sain ilusa poisslapse. Kiitus Issandale! -Halleluuja.
Vanempastor Enoch Adeboye selgitab seda imelist fenomeni. -Jumal on
suveräänne, Ta teeb mida tahab ja kus tahab. Aga ma arvan, et see
on ka nende inimeste raske olukorra pärast. Nigeeriast on paljud
arstid ametist lahkunud, otsides mujal tulusamat teenistust.
Kui lähed arsti juurde, siis sageli arsti pole kohal. Vaestel pole
võimalik ravimeid osta. Ja ainus valik on pöörduda.
Kogudus kasvatab noori homseteks juhtideks, et nad aitaksid tuua
kultuuri muutusi.
Hetkel on meie kogudus kaasa tegutsemas ka hariduses.
Nii alg- kui ülikoolis õpetame kristlikku eetikat.
Kui noored saavad vanemaks, siis see töö, mida kogudus on nendega
teinud, saab avalikuks.
Koguduse mure noorte pärast ulatub üle terve Nigeeria. Organisatsioon
päästab tihti noori tüdrukuid tänavalt. -Meil on neile kodud.
Elu oskuste õppimise programmi abil on neil võimalus taas endasse
uskuma hakata. Jumala armastus taastab neid, kelle ühiskond hülgas.
Maria, kes läbis selle programmi, oli alates 12-aastaselt juba
tänaval prostituut ja elas sellist elu 10 aastat. -Jumal kasutas
seda programmi, et mind aidata. Nägin, et selline elu ei ole hea.
Vaatan Jeesusele. Pole kedagi nagu Tema. Ta tegi mind uueks ja tõi
tagasi koju. Ma tänan Jumalat selle eest, mida Ta mulle on teinud.
See kogudus ei piira oma tegevust ainult Nigeeriaga või ainult Aafrikaga,
vaid viib Kristuse sõnumit kogu maailma.
Kogudusel on 15 tuhat tütarkogudust enam kui sajas riigis, mitmeid ka
Põhja-Ameerikas.
Me tulime, sest Jumal tahtis. See oli Jumala plaan ja Ta õnnistas seda.
-Ma näen ärkamist, mis toob tagasi kadunud Jumala auks.
Osana visioonist läheb kogudus väiksesse Texase külasse, millest
viimaks saab otsekui keskus. -Sellest saab nagu peakorter
kõigi USA-sse ja Kanadasse rajatud koguduste jaoks. Siin me treenime
ka oma pastoreid. Ja tulevikus tahame rajada siia oma koguduse ülikooli.
Ajal kui kogudus toob muutusi üksikisikute eludesse ja rahvastesse,
ütleb vanempastor, et peaeesmärk on Taeva populatsiooni tõstmine.
-Kogudus valmistab inimesi ette Taevaks. Miks me siin
üldse oleme, kui me ei täida Taevast siin maa peal?
Kui nisuiva ei lange maasse ega sure, siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas, see hoiab selle
igaveseks eluks. Johannese 12: 24-25
Rohi kuivab ära, õieke närtsib,...
...aga meie Jumala sõna püsib igavesti. Jesaja 40:8
Me oleme tagasi hiigelsuures, enam kui miljoni istekohaga
Lunastatud Kristlaste Koguduses. Hiljuti sain kõnelda visionäriga,
kes on selle kõige taga - pastor Enoch Adeboye.
Pastor Enoch, hea on näha sind meie saates. Tänan, et tulid.
Tänan, et mind kutsusid. -Vähemalt korra kuus tuleb enam kui miljon
inimest sinu kogudusse öisele palvele kiitma ja ülistama.
Mis tõmbab siia nii paljusid? -Nad teavad, et kui tulevad, siis nende
palved vastatakse. Kui nad seda ei teaks, siis nad oma aega siin
ei raiskaks. Tulles nad kohtuvad Jumalaga. -Rääkides imedest ning
tervenemistest...mida sina tooksid esile, kui kõige erakordsemat?
Sellele on raske vastata, sest neid on palju. Oli mees, kes oli
britt ja ta oli lavast eemal. Ta püüdis näha, mis eespool toimub.
Vaatas ühelt ja teiselt pool, aga keegi oli ikka tal ees.
Ta palvetas, öeldes: "Ma soovin, et võiksin olla pikem."
Jumal ütles mulle, et rahva seas on keegi, kes tahab pikem olla.
Ja ta saab aru, et ta on kasvanud, kui ta vaatab oma pükse, sest
need on nüüd talle lühikesed. Ma tahtsin ka näha, kelle püksid olid
lühikeseks jäänud. -Kui sa seda ütlesid, siis see inimene astus esile?
-Jaa. Tema vaatas alla, sest ta polnud ainus, kes seda
soovinud oli...ta vaatas alla ja nägi ning tunnistas koos naisega.
Naine kinnitas, et kodust lahkudes oli mees palju lühem olnud. -Ja see
juhtus ühe hetkega? -Ühe hetkega. -Põlenud naised? -Tuhandeid.
Pimedad? -Pimedad, jalutud. -HIV positiivsed? -Neid arve ei
suuda öelda, kes on terveks saanud. -Mis on sinu meelest nende
fenomenaalsete tervenemiste taga mitte ainult siin, vaid kõikjal
Lunastatud Kristlase Kogudustes? -See on Jumala arm. Jumal on
suveräänne. Ta teeb, mida tahab, kus tahab. Kui sa tuled Jumala
juurde ja sul on vaid üks võimalus. Nagu naisel, kes oli veritõbine.
Ta oli proovinud kõiki ravimeid ja haigus läks vaid hullemaks.
Järgi jäi ainult üks võimalus. "Kui ma vaid saaksin puudutada
Tema kuue palistust, terveneksin." Ja sellise usuga saad sa
Jumalalt kõike, mida tahad. -Teil lõppesid just maailma suurima
kogudusehoone ehitustööd. See on 2,4 km pikk ja 1,6 km lai hoone.
Ikka väga suur. Millised olid mõned väljakutsed, mis sellise
suurusega pühakoja ehitamisel ette tulid ja mis teid esmalt
pani sellist hiiglaslikku hoonet ehitama? -Kui Issand mulle ütles,
et see peaks nii suur olema, siis mu oma usk kõikus veidi.
Eriti siis, kui ta ütles, et see ülesanne on vaid Tema ja minu vahel.
Et me ei kogu eraldi selle jaoks raha, et on vaja ainult uskuda.
Loomulikult oli selleks vajadus, aga kui ma aus olen, siis nüüd
näeme, et see on ikkagi liiga väike. -Aga kogudus, kes on 2,4 km pikk.
Ma ei räägi sellest hoonest, vaid pühakojast. See on 2,4 km
pikk ja 1,6 km lai ja juba see jääb teile kitsaks? -Jah, nii on.
Kui palju inimesi ühe katuse alla istuma mahub? -Ausalt öelda on
seda raske kokku lugeda. Neid on umbes paar miljonit. -2 miljonit
inimest ja juba on ruumi vähe? -Jah ammu juba jäi kitsaks...
Kes valmistab maale vihma, kes laseb tärgata rohu mägedele.
Issandal on hea meel neist, kes teda kardavad, kes
loodavad tema helduse peale. Psalmid 147
Aga õigete rada on otsekui valgusepaistus...
...mis muutub üha selgemaks, kuni päev on saabunud. Õpetussõnad 4:18
Tere tulemast tagasi saatesse. Me oleme Nigeerias.
Täpsemalt miljonilise istekohaga Lunastatud Kristlaste Koguduses.
Eelnevalt nägite esimest osa intervjuust vanempastor Enoch
Adeboyega. Kohe jõuab eetrisse intervjuu teine osa.
Sul on visioon rajada üks kogudus igale Nigeeria tänavale.
-Põhjuseks see, et inimesed ei peaks kaugele rändama, et Jumalat ülistada.
Me püüame teha kokkusaamise koha neile võimalikult lähedale.
Algne plaan oligi rajada kogudus igale tänavale. Nüüd aga, kui tänav on
väga pikk, siis on kaks või kolm kogudust ja teenistus toimub
igal pühapäeval. -Sa oled matemaatika professor ja õpetanud
seda ülikoolis aastaid. Kui sellel ajal oleks sulle keegi öelnud, et
ühel päeval juhid sa maailma suurimat kogudust, kas oleksid uskunud?
-Kui andsin oma elu Jeesusele Kristusele ja keegi oleks
mulle öelnud, et ma saan pastoriks, oleksin Issanda sinnapaika jätnud,
sest ma mõtlesin sellele, kes mina olla tahan. Tahtsin saada
ülikooli presidendiks. Aga kui keegi oleks mulle öelnud, et minust
saab pastor, oleks see lõppenud enne algust. -Kasutan matemaatilist
võrdpilti: mis muutis võrrandit? -Muutis see, et sa ei saa Jumala
tahte vastu. Kui mulle öeldi, et mind ordineeritakse pastoriks,
hakkasime naisega paastuma. Tegime seda 14 päeva ja palusime Jumalat,
et Ta muudaks oma meelt. Aga seda Ta ei teinud ja siin me oleme.
Väga lühikese aja jooksul oled näinud, kuidas teie kogudusi on
rajatud üle kogu maailma. Mis on su lootus järgmise põlvkonna suhtes?
Üle kõige tahan seda, et nad suudaks teha rohkem kui mina.
Mida vanemaks saan, seda rohkem mõistan, et su silmad
näevad rohkem, kui su jalad jaksavad käia. Juba valmistatakse
inimesi, kes lähevad kaugemale. -Inimesed räägivad sinu alandlikkusest.
Mis sind motiveerib? -Ma usun, et igaüks, kelle eest
Jumal on surnud, temas on piisavalt potentsionaali. Ja nad on olulised.
Oluline inimene pole see, kellel on suur auto või kõrge koht ühiskonnas
või suur maja. Ainus põhjus, miks me oleme Jumalale olulised, on see, et
kui sa oleks ainus inimene maailmas, sureks Kristus ikka sinu eest.
Kui Kristus suri sinu eest, on sul ka minu respekt.
-Kuidas tahad inimestele meelde jääda? -Tahan, et mind meenutataks, kui
kedagi, kes armastas palju ja teenis Teda elupäevade lõpuni.
On olnud suur rõõm pastor Adeboyega kohtuda ning näha seda suurt tööd,
mida Jumal siin rahvas teeb ja selle paiga külastus...te peate
seda ise nägema, et seda uskuda. Ma tervitame pastor Adeboyet ja
tema naist, teisi pastoreid ja kõiki inimesi, kes nendega koos
töötavad Jumala auks. Täna küsime ka sinu käest, et mis on see and
ja oskus, mis Jumal sinu kätte on andnud? Taavetil oli vaid ling ja
see ei olnud Koljati vastu mingi relv. Aga just selle asjaga tõi
Taavet surma suurele hiiglasele. Moosesel oli vaid kepp. Aga just
seal Punase mere ääres, sai sellest tööriist, mis tõi Iisraeli rahvale vabastuse.
Jumal on sind loonud eriliseks. Sa ei pea olema kellegi
teise moodi ja sa ei saa selliseks. Miks? Sest sa oled originaalne.
Jumal on andnud sulle midagi erilist, mida sa saaksid
kasutada Tema auks oma põlvkonna ajal. Piibel ütleb: "Kui näed meest,
kes oma töös on tubli, siis on ta koht kuningate ees." Sinu and,
mida kasutad Jumala auks, viib sind kuningate ette, turule või
kuhu iganes. Ärge minge kuskile, oleme kohe tagasi. Näete veel
palju huvitavat tänases erilises Pöördepunkti saates.
Soovides rohkem teavet saate kohta, küsida midagi või jätta oma teadet,
saate seda teha aadressil: www.TurningPointZone.com
Soovime sinust kuulda!
Vaadake lilli, kuidas nad ei ketra ega koo,
aga ma ütlen teile, isegi Saalomon kogu oma hiilguses ei olnud nõnda
ehitud kui igaüks neist. Luuka 12:27
Meie aeg hakkab lõppema täna. Lunastatud Kristlaste Jumala
Kogudus, mis on maailma suurim, asub Nigeerias Lagoses.
Suur tänu meie võõrustajatele, kes panid meid siin end hästi tundma.
Tänan, et meid vaatasite. Laulma jääb Aity. Nägemiseni ja õnnistusi!
Atawale - Issand on olnud hea mulle
Su nimi Issand, on tugev linnus Tänu Jeesus
Minu hinge Karjane. Valvab minu üle päeval ja ööl
Su ustavus on üle mu sõnade
Sa oled olnud nii hea, rohkem kui ma suudan öelda
Igavene Jumal, kes tasub neile, kes Teda kiidavad
Kes on sinu sarnane? Juuda lõvi
Sina oled väärt austust. Sina oled väärt ülistust
Keegi pole võrreldav sinuga, mu Jehoova
Sa oled olnud nii hea, Sa oled olnud nii hea minu vastu
Miski pole Sinuga võrreldav. Sa oled nii hea
Sa oled nii hea, Sa oled olnud nii hea minu vastu
Miski pole Sinuga võrreldav. Sa oled nii hea
Sa oled nii hea, Sa oled olnud nii hea minu vastu
Miski pole Sinuga võrreldav. Sa oled nii hea
Sa oled nii hea, Sa oled olnud nii hea minu vastu
Miski pole Sinuga võrreldav. Sa oled nii hea
Jumal on nii hea
Kogu maailmas on Jumal nii hea
Jumal on nii hea
Kogu maailmas on Jumal nii hea
Mu Isa, kelle ligiolu katab kogu maad
Kuningas, kes hoiab kogu maad kindlalt
Vägev, Punase mere äärest. Tema, kes tõi au neitsi kaudu
Tõlge: Mairit Kallaste